Daily view (PM) – บล.กสิกรไทย
บริษัทหลักทรัพย์ กสิกรไทย สรุปทิศทางและแนวโน้มตลาดบ่ายนี้
29 ก.ค. 2558

เคาะกลยุทธ์ลงทุนบ่าย
สรุปภาวะตลาดเช้า
– SET Index ปรับตัวลงทดสอบ 1,400 จุดอีกครั้ง ก่อนปิดภาคเช้าที่ระดับ 1,401.28 จุด -6.79 จุด (-0.48%) ด้วยมูลค่าการซื้อขายเบาบางที่ 15,707.96 ลบ. 
– Most Positive Impact: CPALL (+0.48 จุด)/ HEMRAJ (+0.31 จุด)/ BEC(+0.16 จุด)
– Most Negative Impact: SCB (-0.72 จุด)/ BBL (-0.71 จุด)/ TOP (-0.65 จุด)
จุดสังเกต: ตลาดหุ้นในช่วงเช้าถูกกดดันด้วยหุ้นใหญ่ ในกลุ่ม BANK Energy และ ICT โดยตลาดหุ้นไทยเช้าวันนี้เคลื่อนไหวอ่อนแอกว่าตลาดภูมิภาค
แนวโน้มตลาดบ่าย
– “ลุ้นมาตรการกระตุ้นเศรษฐกิจที่จะเสนอ ครม. สัปดาห์หน้าสนับสนุนตลาดฟื้นตัว” รมว.คลัง คาดเสนอ 6 มาตรการกระตุ้นเศรษฐกิจเข้า ครม. วันที่ 4 ส.ค.นี้ น่าจะเป็นปัจจัยบวกสนับสนุนตลาดหุ้นไทยให้ฟื้นตัวในช่วงบ่าย อย่างไรก็ตาม แรงกดดันจากหุ้นกลุ่มธนาคารขนาดใหญ่ที่นำลงมาและการฟื้นตัวที่อ่อนแอของกลุ่มพลังงาน อาจจำกัดกรอบการฟื้นตัวของตลาดหุ้นไทยไว้บริเวณ 1,410-1,415 จุด (แนวต้าน: 1,410-1,415 และ 1,420 // แนวรับ: 1,395-1,400 และ 1,380)
– หุ้นแนะนำภาคบ่าย: เก็งกำไร TASCO (หุ้นที่ได้ประโยชน์จากมาตรการกระตุ้นเศรษฐกิจที่จะเสนอ ครม.วันที่ 4 ส.ค., เป้ากลยุทธ์ 24.00-24.50 ตัดขาดทุน 22.90) ขณะที่หุ้น TOP ที่แนะนำเมื่อวานนี้และช่วงเช้า ราคาหุ้นร่วงลงแรงหลุดจุดตัดขาดทุนที่ 47.00 บาท เราแนะนำ Wait and see หลังขายตัดขาดทุนไปแล้ว เพื่อรอราคาตอบรับปัจจัยลบจากความกังวลเกียวกับค่าการกลั่นที่มีโอกาสอ่อนแอจนถึงสิ้นปี สำหรับนักลงทุนระยะยาว เรายังคงให้คำแนะนำ Outperform สำหรับ TOP ราคาพื้นฐาน 64.90 บาท การลงต่อเป็นโอกาสทยอยสะสม
 
คำแนะนำ
กลยุทธ์: “นักลงทุนระยะสั้นซื้อเก็งกำไรในวงจำกัด ส่วนนักลงทุนระยะยาวหาจังหวะทยอยสะสมหุ้นรายตัว” นักลงทุนระยะสั้น แนะนำ “เก็งกำไรในวงจำกัด” เน้นหุ้นที่ถอยลงแรง และหุ้นที่ได้ประโยชน์จากการลดดอกเบี้ย (TISCO MTLS PS LPN SIRI) ส่วนนักลงทุนระยะยาว แนะนำ “หาจังหวะทยอยสะสมหุ้นพื้นฐานที่ร่วงลงแรง” อาทิ ADVANC AOT SCC BH CPALL TOP LH MINT THCOM KCE
Trading Idea
– มาตรการกระตุ้นเศรษฐกิจ 6 เรื่อง (เสนอ ครม.วันที่ 4 ส.ค.) ได้แก่ 1)การลงทุนโครงสร้างพื้นฐาน (TASCO) // 2) ส่งเสริมการลงทุนผ่าน BOI การส่งเสริมผ่านเขตเศรษฐกิจพิเศษรวมทั้งการลงทุนในเศรษฐกิจเฉพาะทาง (เช่น อุตสาหกรรมยาง STA TRUBB) // 3) นโยบายการคลัง เช่น นาโนไฟแนนซ์ (MTLS) // 4) เร่งเบิกจ่ายงบลงทุน (TASCO CK STEC ITD) // 5) และ 6) กระตุ้นเศรษฐกิจผ่านกองทุนหมุนเวียนและปรับปรุงสหกรณ์
 
 
ประเด็นจับตา/ติดตาม
– (-) ทิศทางดอกเบี้ยสหรัฐฯ – ถ้า Fed ส่งสัญญาณว่าจะเริ่มปรับขึ้นอัตราดอกเบี้ยในเดือนก.ย.58 จะเร่งให้เกิดการปรับสถานะการลงทุนทำให้ตลาดมีโอกาสปรับถอย